./data/phi1017/phi015/phi1017.phi015.perseus-lat2.xml
Quidam ita finiunt: " bonum est quod invitat animos, quod ad se vocat " Huic statim opponitur: quid, si invitat quidem, sed in perniciem ? Scis, quam multa mala blanda sint  verum et veri simile inter se differunt; ita quod bonum est, vero iungitur; non est enim bonum nisi verum est  At quod invitat ad se et adlicefacit,veri simile est; subripit, sollicitat, adtrahit